تل آویو و حیفا شهرلرینده توپ‌لاشان یوزلرله ایسراییل-‌لی باش ناظیر نتانیاهونون آوریلین 10-دا آخشام کئچیریلن مطبوعات کنفرانسیندا "سون ترور حادثه‌لرینه گؤره موخالیفتی مسئولیت‌لی گؤرمه‌سینه" اعتراض ائدیب.
تل آویو-ین اساس گیریش‌لریندن بیری اولان آیالون آنایول لارینی نقلیاتین حرکتینه باغلایان قروپ‌لارلا پولیس آراسیندا قارشیدورما یارانیب.
سوسیال مدیادا یاییلان گؤرونتولرده نوماییشچی‌لرین پولیس علیهینده "مسجید القصی-دا نه ائتدینیز؟" شعاری‌نین سسلندیریلمه‌سی دقت چکیب.
"هاآرتس" قزئتی 8 اعتیراضچی‌نین ساخلاندیغینی یازارکن، پولیسین وئردیگی آچیقلامادا تل آویو-ده‌‌کی نوماییش زامانی 2 نفرین ساخلانیلدیغی بیلدیریلیب.
قانون‌سوز اولدوغونو بیان ائتدیگی نوماییشه پولیس موداخیله ائدرکن، نوماییشچی‌لر "قانون‌سوز نوماییش یوخ‌دور" دئیه‌رک اعتراضلارینی داوام ائتدیریب‌لر.
خاطیرلاداق کی، ایسراییل-ین باش ناظیری بنیامین نتانیاهو دونن آخشام ساعات‌لاریندا ایسراییل-ین تل آویو-ده‌کی حربی قرارگاهیندا موباحیثه‌لی محکمه قایداسی و اؤلکه‌ده‌کی سون تهلوکه‌سیزلیک وضعیتی ایله باغلی وئردیگی آچیقلامادا داها اول وظیفه‌سیندن آزاد ائتدیگی ساوونما ناظیری یوآو گالانت‌ین خیدمتینه داوام ائدجگینی آچیقلاییب.
نتانیاهو بیلدیریب کی، ایسراییل ترور دالغاسی ایله اوزلشیب و اوولکی حکومت دؤورونده ده چوخلو حادثه لر باش وئریب.
